
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2619 

16 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξαίρεση από την ένταξη στο Ενιαίο Πρόγραμμα 
Προμηθειών (Ε.Π.Π.) μέχρι 31.12.2013, των προμηθει¬ 
ών των εγκεκριμένων έργων/υποέργων του προ¬ 
γράμματος «ΑΣΤΙΚΗ ΑΝΑΖΩΟΓΟΝΗΣΗ ΠΟΛΕΩΝ 

2012-2015» του Πράσινου Ταμείου. 1 

Ανάπτυξη και λειτουργία ηλεκτρονικού συστήματος 
ολοκληρωμένης διαχείρισης διαδικασιών εκλο¬ 
γής και εξέλιξης καθηγητών καθώς και κατάρτι¬ 
σης και τήρησης μητρώων εσωτερικών και εξω¬ 


τερικών μελών. 2 

Μετονομασία και προσθήκη προσωνυμίας σχολικών 

μονάδων Πρωτοβάθμιας Εκπαίδευσης. 3 

Έγκριση υπερωριακής απασχόλησης εργαζομένων 

Δ.Ε.Υ.Α.Τ. έτους 2013. 4 

Έγκριση Ποσών Εγγυήσεων Συμμετοχής στον ΗΕΠ. 5 


ΑΠΟΦΑΣΕΙ Σ 

Αριθμ. Π1/2235 (1) 


Εξαίρεση από την ένταξη στο Ενιαίο Πρόγραμμα Προ¬ 
μηθειών (Ε.Π.Π.) μέχρι 31.12.2013, των προμηθειών των 
εγκεκριμένων έργων/υποέργων του προγράμματος 
«ΑΣΤΙΚΗ ΑΝΑΖΩΟΓΟΝΗΣΗ ΠΟΛΕΩΝ 2012-2015» του 
Πράσινου Ταμείου. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: Τις διατάξεις: 

1. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ 63/2005 (ΦΕΚ 98/Α/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

2. Του άρθρου 5 του Ν. 2286/95 (ΦΕΚ. 19/Α/1995) «Προ¬ 
μήθειες του Δημόσιου Τομέα και ρυθμίσεις συναφών 
θεμάτων», όπως τροποποιήθηκε με το άρθρο 8 του 
Ν. 2741/99 (ΦΕΚ 199/Α/1999) «Ενιαίος Φορέας Ελέγχου 
Τροφίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις». 

3. Του Π.Δ. 397/88 (ΦΕΚ 185/Α/88) «Περί Οργανισμού 
του Υπουργείου Εμπορίου». 


4. Του Π.Δ. 195/95 (ΦΕΚ 102/Α/95) «Οργανισμός της 
Γενικής Διεύθυνσης Κρατικών Προμηθειών Υπουργείου 
Εμπορίου». 

5. Του Π.Δ. 59/96 (ΦΕΚ 51/Α/96) «Σύσταση Γενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

6. Του Π.Δ. 27/1996/ (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης», όπως τροποποιήθηκε με το Π.Δ. 122/2004 (ΦΕΚ 
85/Α/2004). 

7. Του Π.Δ. 60/07 (ΦΕΚ 64/Α/07) Προσαρμογή της Ελλη¬ 
νικής νομοθεσίας ον,ς διατάξεις της Οδηγίας 2004/18/ΕΚ 
«Περί συντονισμού των διαδικασιών σύναψης δημοσίων 
συμβάσεων και υπηρεσιών», όπως τροποποιήθηκε με 
την Οδηγία 2005/51/ΕΚ της Επιτροπής και την Οδηγία 
2005/75/ΕΚ του Ευρωπαϊκού Κοινοβουλίου και του Συμ¬ 
βουλίου της 16ης Νοεμβρίου 2005. 

8. Του Π.Δ. 118/07 (ΦΕΚ 150/Α/07) «Κανονισμός Προμη¬ 
θειών Δημοσίου» (Κ.Π.Δ.) κατά το μέρος που δεν αντί- 
κειται στις διατάξεις του Π.Δ. 60/07 (ΦΕΚ 64/Α/2007). 

9. Του Π.Δ. 185/09 (ΦΕΚ 213/Α/09) «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 
ξης και Εμπορικής Ναυτιλίας, Αιγαίου και Νησιωτικής 
και μετονομασία του σε «Υπουργείο Οικονομίας Αντα¬ 
γωνιστικότητας και Ναυτιλίας». 

10. Του Π.Δ. 189/09 (ΦΕΚ 221/Α/2009) «Καθορισμός και 
ανακατανομή αρμοδιοτήτων των Υπουργείων», και των 
Π.Δ. 28/10 (ΦΕΚ. 64/Α/10) και Π.Δ. 50/10 (ΦΕΚ. 89/Α/10) 
«Ανακατανομή αρμοδιοτήτων των Υπουργείων και τρο¬ 
ποποιήσεις του Π.Δ. 189/ 2009» 

11. Του Π.Δ. 65/2011 (ΦΕΚ 147/Α/27-6-2011) «Διάσπαση 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής Δι¬ 
ακυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δία Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

12. Του Π.Δ. 85/2012 (ΦΕΚ 141/Α/2012) «Ιδρυση και με- 

τονομασία Υπουργείων, μεταφορά και κατάργηση υπη¬ 
ρεσιών», όπως τροποποιήθηκε με το Π.Δ. 88/2012 (ΦΕΚ 
143/Α/2012). 

13. Του Π.Δ. 90/2012 (ΦΕΚ 144/Α/2012) «Διορισμός 
Υπουργού και Υφυπουργών». 

14. Του Π.Δ. 118/2013 (ΦΕΚ 152/Α/2013) «Τροποποίηση 
του Π.Δ. 85/2012 (Α' 141) -Ίδρυση Υπουργείου Υποδομών 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

15. Του Π.Δ. 119/2013 (ΦΕΚ 153/Α/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

16. Την με αριθμ. Π1/6650/23-11-1999 (ΦΕΚ 79/Β/99) 
απόφαση του Υφυπουργού Ανάπτυξης «Κανονισμός 
Λειτουργίας της Επιτροπής Πολιτικής και Προγραμμα¬ 
τισμού Προμηθειών» στο Υπουργείο Ανάπτυξης - Γενική 
Γραμματεία Εμπορίου. 

17. Την με αριθμ. Π1/428/19-2-2013 απόφαση του Υφυ¬ 
πουργού Ανάπτυξης Ανταγωνιστικότητας Υποδομών 
Μεταφορών και Δικτύων «Συγκρότηση της Επιτροπής 
Πολιτικής και Προγραμματισμού Προμηθειών» στο 
Υπουργείο Ανάπτυξης Ανταγωνιστικότητας Υποδομών 
Μεταφορών και Δικτύων στη Γ ενική Γ ραμματεία Εμπο¬ 
ρίου, όπως ισχύει. 

18. Την με αριθμ. Π1/806/4-5-2012 (ΦΕΚ 1609/Β/2012) 
απόφαση του Αναπληρωτή Υπουργού Ανάπτυξης Αντα¬ 
γωνιστικότητας και Ναυτιλίας «Εφαρμογή Ενιαίου Προ¬ 
γράμματος Προμηθειών έτους 2012». 

19. Την με αριθμ. 27858/ΔΙΟΕ/546/26-6-2013 (ΦΕΚ 1653/ 
Β/4-7-2013) απόφαση του Πρωθυπουργού και του 
Υπουργού Ανάπτυξης και Ανταγωνιστικότητας «Ανά¬ 
θεση αρμοδιοτήτων στον Υφυπουργού Ανάπτυξης και 
Ανταγωνιστικότητας Αθανάσιο Σκορδά». 

20. Το με αριθμ. 2626/20-05-2013 έγγραφο του Πρά¬ 
σινου Ταμείου με το οποίο αιτείται, για τους λόγους 
που αναφέρονται σ' αυτό, την εξαίρεση από την ένταξη 
στο Ε.Π.Π για το τρέχον έτος και μέχρι 31-12-2013, των 
προμηθειών των εγκεκριμένων έργων/υποέργων του 
Προγράμματος «Αστική Αναζωογόνηση Πόλεων 2012- 
2015» του Πράσινου Ταμείου, 

21. Την με αριθμ. πρωτ. 3113/8-8-2013 απόφαση (ορθή 
επανάληψη ως προς το συνημμένο πίνακα 29-8-2013) 
με την οποία ο Πρόεδρος του Δ.Σ του Πράσινου Ταμεί¬ 
ου αποφάσισε (52.1/25-7-2013 πρακτικό Δ.Σ), την ένταξη 
έργων στο Χρηματοδοτικό Πρόγραμμα του Πράσινου 
Ταμείου «Αστική Αναζωογόνηση 2012 - 2015» για το έτος 
2013 στους άξονες προτεραιότητας 2,3 και 4, σύμφωνα 
με το συνημμένο πίνακα. 

22. Την από 16/9/2013 εισήγηση της Υπηρεσίας μας 
προς την Ε.Π.Π.Π σχετικά με το ανωτέρω αίτημα του 
Πράσινου Ταμείου. 

23. Την από 17/9/2013 ομόφωνη γνωμοδότηση της Επι¬ 
τροπής Πολιτικής και Προγραμματισμού Προμηθειών 
πρακτικό της ΕΠΠΠ (Νο 9/2013). 

24. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

Αποδεχόμενοι την από 17-9-2013 ομόφωνη γνωμοδό¬ 


τηση της Επιτροπής Πολιτικής και Προγραμματισμού 
Προμηθειών αποφασίζουμε: 

1. Εγκρίνουμε την εξαίρεση, σύμφωνα με την παρ. 3.γ. 
του άρθρου 2 του Ν. 2286/95, από την ένταξη στο Ενιαίο 
Πρόγραμμα Προμηθειών (Ε.Π.Π.) μέχρι την 31.12.2013 των 
προμηθειών των εγκεκριμένων έργων/υποέργων του 
Προγράμματος «Αστική Αναζωογόνηση 2012-2015» που 
αναφέρονται στη με αριθμ. πρωτ. 3113/8-8-2013 απόφα¬ 
ση (ορθή επανάληψη 29-8-2013) του Προέδρου του Δ.Σ. 
του Πράσινου Ταμείου για το έτος 2013 στους άξονες 
προτεραιότητας 2,3 και 4. (ΑΔΑ: ΒΛΩ846Ψ844-Ω2Α). 

2. Η προμήθεια των εν λόγω έργων/υποέργων θα γίνει 
σύμφωνα με τις κείμενες περί Κρατικών Προμηθειών 
διατάξεις. 

3. Οι φορείς που θα διενεργήσουν τους διαγωνισμούς 
υποχρεούνται να αποστέλλουν στη Γ ενική Γ ραμματεία 
Εμπορίου στη Διεύθυνση Πολιτικής Προμηθειών, απο¬ 
λογιστικά στοιχεία, σύμφωνα με την παρ. 16, άρθρο 2 
του Ν. 2286/95. 

4. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. Φ.122.1/1137/145793/Β2 (2) 

Ανάπτυξη και λειτουργία ηλεκτρονικού συστήματος 
ολοκληρωμένης διαχείρισης διαδικασιών εκλογής και 
εξέλιξης καθηγητών καθώς και κατάρτισης και τή¬ 
ρησης μητρώων εσωτερικών και εξωτερικών μελών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 9, 19 και 21 του Ν. 4009/2011 «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
(ΑΊ95), όπως η παρ. 5 του πρώτου αντικαταστάθηκε 
από την παράγραφο 4 του άρθρου 3 του Ν. 4076/2012 
«Ρυθμίσεις θεμάτων Ανωτάτων Εκπαιδευτικών Ιδρυμά¬ 
των και άλλες διατάξεις» (ΑΊ59) και όπως η παρ. 4 του 
δεύτερου τροποποιήθηκε από την παράγραφο 13 του 
άρθρου 34 του Ν. 4115/2013 «Οργάνωση και λειτουργία 
Ιδρύματος Νεολαίας και Δια Βίου Μάθησης και Εθνικού 
Οργανισμού Πιστοποίησης Προσόντων και Επαγγελμα¬ 
τικού Προσανατολισμού και άλλες διατάξεις» (Α' 24). 

β) του άρθρου 21 του Ν. 3871/2010 «Δημοσιονομική 
διαχείριση και ευθύνη» (Α' 141). 

γ) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

δ) του Π.Δ. 147/1976 «Περί του Οργανισμού της Κε¬ 
ντρικής Υπηρεσίας του Υπουργείου Εθνικής Παιδείας 
και Θρησκευμάτων» (Α' 56), όπως αντικαταστάθηκε 
στο άρθρο 1 παρ. 1 με την παρ. 1 του άρθρου 29 του 
Ν. 4027/2011 (Α' 233). 

ε) του Π.Δ. 85/2012 «Ίδρυση και μετονομασία Υπουργεί- 

ων, μεταφορά και κατάργηση υπηρεσιών» (Α' 141), όπως 
αντικαταστάθηκε με το άρθρο 2 του Π.Δ. 118/2013 «Τρο¬ 
ποποίηση του Π.Δ. 85/2012 (Α' 141) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως» (Α' 152). 

στ) του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ζ) του Π.Δ. 29/1998 περί σύστασης Ανωνύμου Εταιρείας 
με την επωνυμία «Εθνικό Δίκτυο Έρευνας Τεχνολογίας 
Α.Ε.» (Α' 34) όπως τροποποιήθηκε από το Π.Δ. 308/2001 
(Α' 209), το Π.Δ. 145/2003 (Α' 121) και το Ν. 3438/2006 
(Α' 33). 

η) Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

0) την υπ’ αριθμ. 4179/14.7.2011 ένταξη της Πράξης με 
τίτλο «Ηλεκτρονικοποίηση και απλούστευση διαδικασι¬ 
ών για την ακαδημαϊκή κοινότητα» στο Επιχειρησιακό 
Πρόγραμμα “Διοικητική Μεταρρύθμιση 2007-2013”», με 
κωδικό ΟΠΣ 349601. 

ι) το γεγονός ότι από τις διατάξεις της παρούσας 
δεν προκαλείται επιπρόσθετη δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Υπό την εποπτεία του Υπουργείου Παιδείας και 
Θρησκευμάτων συστήνεται το πληροφοριακό σύστη¬ 
μα ΑΠΕΛΛΑ, στην διαδικτυακή διεύθυνση άΙΙρΥ/αρθΙΙα. 
πιίπθόυ.ρον.ρη με φορέα διαχείρισης το Εθνικό Δίκτυο 
Έρευνας και Τεχνολογίας ΑΈ. Μέσω αυτού του συ¬ 
στήματος καταρτίζονται και τηρούνται τα εσωτερικά 
και εξωτερικά μητρώα των Ανώτατων Εκπαιδευτικών 
Ιδρυμάτων (Α.Ε.Ι.), κατά την έννοια του άρθρου 1 του 
Ν. 4009/2011 (Α'195), υποβάλλονται αιτήσεις υποψηφι¬ 
ότητας για την πλήρωση θέσεων που προκηρύχθηκαν 
μαζί με τα αναγκαία για την κρίση δικαιολογητικά, δη¬ 
μοσιοποιούνται οι διαδικασίες εκλογής ή εξέλιξης και 
αναρτάται το κανονιστικό πλαίσιο που διέπει τις ανω¬ 
τέρω διαδικασίες. 

Αρθρο 2 

Υπεύθυνος του Ιδρύματος 

1. Με απόφαση του Πρύτανη ή του Προέδρου του οι¬ 
κείου Ιδρύματος ορίζεται ο υπεύθυνος του Ιδρύματος, 
ο οποίος χειρίζεται το πληροφοριακό σύστημα για δύο 
έτη και προέρχεται από τους υπαλλήλους που υπηρε¬ 
τούν στο διοικητικό προσωπικό του Α.Ε.Ι. Με την ίδια 
απόφαση ορίζεται ο αναπληρωτής του σε περίπτωση 
που παραιτηθεί, εκλείψει ή αδυνατεί να εκτελέσει τα 
καθήκοντά του για οποιοδήποτε λόγο κατά τον χρόνο 
της θητείας του. 

Άρθρο 3 

Μητρώα εσωτερικών και εξωτερικών μελών 

1. Τα μέλη της επιτροπής επιλογής ή εξέλιξης καθηγη¬ 
τών επιλέγονται από μητρώα εσωτερικών και εξωτερι¬ 
κών μελών. Τα μητρώα αυτά καταρτίζονται ανά γνωστι¬ 


κό αντικείμενο από την Κοσμητεία μετά από εισήγηση 
των Συνελεύσεων των Τμημάτων και εγκρίνονται από 
την Σύγκλητο. Οι πράξεις του προηγούμενου εδαφίου 
αναρτώνται αμελλητί στο πληροφοριακό σύστημα με 
ευθύνη του υπεύθυνου του Ιδρύματος. 

2. Τα πρόσωπα που θα στελεχώσουν τα μητρώα επι¬ 
λέγονται από το γενικό μητρώο του πληροφοριακού 
συστήματος. Προκειμένου να συσταθεί το γενικό μη¬ 
τρώο οι καθηγητές πρώτης βαθμίδας ή οι αναπληρω¬ 
τές καθηγητές των Α.Ε.Ι της ημεδαπής, οφείλουν να 
εγγράφονται στο πληροφοριακό σύστημα. Παράλληλα 
δύνανται να εγγράφονται οι καθηγητές πρώτης βαθμί¬ 
δας ή οι αναπληρωτές καθηγητές των ομοταγών Α.Ε.Ι 
της αλλοδαπής καθώς και οι ερευνητές ερευνητικών 
Ιδρυμάτων της ημεδαπής και της αλλοδαπής αντίστοι¬ 
χων βαθμιδών. 

3. Η εγγραφή των καθηγητών των Α.Ε.Ι και των ερευνη¬ 
τών των ερευνητικών Ιδρυμάτων της ημεδαπής ολοκλη¬ 
ρώνεται με την ηλεκτρονική καταχώριση των ατομικών 
τους στοιχείων, της βαθμίδας της θέσης τους, της Σχο¬ 
λής ή και του Τμήματος του Α.Ε.Ι. στο οποίο υπηρετούν 
ή του ερευνητικού Ιδρύματος στο οποίο απασχολούνται 
αντίστοιχα. Προκειμένου να καταστεί δυνατή η υπαγωγή 
των καθηγητών ή ερευνητών σε μητρώο οφείλουν να 
αναρτούν και ένα σύντομο βιογραφικό σημείωμα. Περαι¬ 
τέρω οι καθηγητές ή ερευνητές οφείλουν να αναρτούν 
σε ηλεκτρονική μορφή την πράξη διορισμού τους, όπως 
δημοσιεύτηκε στην Εφημερίδα της Κυβερνήσεως (ΦΕΚ) 
και να καταχωρίζουν το προκύπτον από αυτήν γνωστικό 
αντικείμενο. Εάν το γνωστικό αντικείμενο προκύπτει 
από μεταγενέστερη πράξη δημοσιευθείσα στην Εφημε¬ 
ρίδα της Κυβερνήσεως (ΦΕΚ) θα αναρτάται και αυτή. Σε 
περίπτωση που το γνωστικό αντικείμενο δεν αναφέρε- 
ται σε κάποια από τις πράξεις των δύο προηγούμενων 
εδαφίων ο καθηγητής ή ερευνητής θα καταχωρίζει με 
δική του ευθύνη το γνωστικό του αντικείμενο, όπως 
αυτό απορρέει από το εν γένει επιστημονικό του έργο. 
Η καταχώριση της πράξης διορισμού συνιστά όρο του 
ενεργού της συμμετοχής τους στο γενικό μητρώο. Η 
καταχώριση του βιογραφικού σημειώματος δεν είναι 
υποχρεωτική, εάν ο καθηγητής ή ερευνητής συμπλη¬ 
ρώσει στο οικείο πεδίο τον ενιαίο εντοπιστή πόρων 
(υΡ1_) του Ιδρύματος στον ιστότοπο του οποίου έχει 
αναρτηθεί το βιογραφικό του σημείωμα. 

4. Η εγγραφή των καθηγητών των Α.Ε.Ι. και των ερευ¬ 
νητών της αλλοδαπής ολοκληρώνεται με την ηλεκτρο¬ 
νική καταχώριση της διεύθυνσης ηλεκτρονικού ταχυ¬ 
δρομείου (β-πιαίΙ), που τους χορήγησε το Ίδρυμα στο 
οποίο υπηρετούν, και του ενιαίου εντοπιστή πόρων (υΡ1_) 
που είναι αναρτημένο το βιογραφικό τους σημείωμα. 
Στην περίπτωση που στον ιστότοπο του Ιδρύματος δεν 
υφίσταται το βιογραφικό σημείωμα του εγγεγραμμένου 
καθηγητή ή ερευνητή, αναρτάται με ευθύνη του. 

5. Οι καταχωρίσεις των προηγούμενων παραγράφων 
του αυτού άρθρου επικαιροποιούνται με ευθύνη των 
καθηγητών και ερευνητών. 

Άρθρο 4 

Προκήρυξη θέσεων καθηγητών 
και αίτηση υποψηφιότητας 

1. Η προκήρυξη εκλογής ή εξέλιξης καθηγητών, όπως 
δημοσιεύτηκε στην Εφημερίδα της Κυβερνήσεως (ΦΕΚ), 
αναρτάται αμελλητί στο πληροφοριακό σύστημα από 

τον υπεύθυνο του Ιδρύματος. Η προθεσμία υποβολής 
υποψηφιοτήτων ορίζεται κατ’ ελάχιστο στις 30 ημέρες. 
Η ανωτέρω προθεσμία καταχωρίζεται σε ξεχωριστό 
πεδίο από τον υπεύθυνο του Ιδρύματος. 

2. Όσοι επιθυμούν να υποβάλουν αίτηση υποψηφιό¬ 
τητας σε θέση εκλογής εγγράφονται στο σύστημα και 
υποβάλλουν ηλεκτρονικά την αίτηση υποψηφιότητας 
μαζί με όλα τα αναγκαία για την κρίση δικαιολογητικά. 
Ως τέτοια νοούνται ενδεικτικά το βιογραφικό σημείω¬ 
μα, το αντίγραφο των πτυχίων και των τίτλων σπου¬ 
δών τους, τα επιστημονικά τους δημοσιεύματα και το 
αναλυτικό υπόμνημα αυτών. Επιπλέον καταχωρίζουν 
ηλεκτρονικά αντίγραφο δελτίου αστυνομικής ταυτότη¬ 
τας ή διαβατηρίου και εφόσον πρόκειται για άρρενες 
υποψηφίους, υπεύθυνη δήλωση του Ν.1599/1986, όπου 
δεσμεύονται ότι θα έχουν εκπληρώσει τις στρατιωτικές 
τους υποχρεώσεις ή θα έχουν απαλλαγεί νόμιμα από 
αυτές πριν την έκδοση της πρυτανικής πράξης διορι¬ 
σμού τους. Οι υποψήφιοι οφείλουν να καταχωρίζουν και 
κάθε πρόσθετο δικαιολογητικά που κρίνεται απαραί¬ 
τητο από το Ίδρυμα σύμφωνα με τον Οργανισμό του. 

3. Οσοι επιθυμούν να υποβάλουν αίτηση υποψηφιότη¬ 
τας σε θέση εξέλιξης, υποβάλουν ηλεκτρονικά αίτηση 
υποψηφιότητας και καταχωρίζουν τα δικαιολογητικά 
που προβλέπονται στην προηγούμενη παράγραφο, 
εξαιρουμένων όσων έχουν ήδη καταχωρίσει κατά την 
εγγραφή τους στο γενικό μητρώο και όσων δε χρήζουν 
επικαιροποίησης. 

4. Οι υποψήφιοι σε θέση εκλογής ή εξέλιξης, αφού 
υποβάλουν την αίτηση και τα δικαιολογητικά που προ- 
βλέπονται στις προηγούμενες παραγράφους, δύνανται 
να καταχωρίζουν στο πληροφοριακό σύστημα τα ατομι¬ 
κά στοιχεία δύο καθηγητών ή ερευνητών της επιλογής 
τους, οι οποίοι θα συνδράμουν την επιτροπή στο έργο 
αξιολόγησης. Τα υποδεικνυόμενα από τον υποψήφιο 
πρόσωπα θα πρέπει να ανήκουν υποχρεωτικά στα μη¬ 
τρώα του Ιδρύματος, εξαιρουμένων όσων περιλαμβάνο¬ 
νται στα τακτικά ή αναπληρωματικά μέλη της επιτροπής 
επιλογής ή εξέλιξης. 

Άρθρο 5 

Ορισμός ειδικής επταμελούς 
επιτροπής και εισηγητών - αξιολογητών 

1. Τα τακτικά και αναπληρωματικά μέλη της ειδικής 
επταμελούς επιτροπής, άλλως επιτροπής επιλογής ή 
εξέλιξης, ορίζονται με απόφαση της Συνέλευσης του 
Τμήματος, κατόπιν σύμφωνης γνώμης της Κοσμητείας. 
Οι ανωτέρω πράξεις αναρτώνται αμελλητί στο πληρο¬ 
φοριακό σύστημα με ευθύνη του υπεύθυνου του Ιδρύ¬ 
ματος. 

2. Η κατάσταση επιλογής των μελών της επιτροπής 
επιλογής ή εξέλιξης, όπως αποτυπώνεται στην απόφα¬ 
ση της Συνέλευσης του Τμήματος, απεικονίζεται ηλε¬ 
κτρονικά στο πληροφοριακό σύστημα με ευθύνη του 
υπεύθυνου του Ιδρύματος. 

3. Η ειδική επταμελής επιτροπή οφείλει να ζητήσει από 
δύο εισηγητές - αξιολογητές της επιλογής της γραπτή 
αξιολόγηση για κάθε υποψήφιο. Η ημερομηνία συνεδρί¬ 
ασης της επιτροπής για την ανάδειξη των εισηγητών - 
αξιολογητών, αλλά και το πρακτικό επιλογής αυτών, 
θα αναρτώνται αμελλητί με ευθύνη του υπεύθυνου του 
Ιδρύματος στο πληροφοριακό σύστημα. 

4. Οι εισηγητές - αξιολογητές της προηγούμενης 
παραγράφου και όσοι τυχόν υποδεικνύονται από τον 


υποψήφιο, σύμφωνα με τα οριζόμενα στο άρθρο 4 πα¬ 
ράγραφος 4 του νόμου 4009/2011, εκπονούν γραπτή 
αξιολόγηση ύστερα από σχετικό αίτημα της επιτρο¬ 
πής επιλογής ή εξέλιξης. Το αίτημα της επιτροπής και 
οι γραπτές αξιολογήσεις του προηγούμενου εδαφίου 
αναρτώνται αμελλητί στο πληροφοριακό σύστημα με 
ευθύνη του υπεύθυνου του Ιδρύματος. 

Άρθρο 6 

Εκλογή ή εξέλιξη καθηγητών 

1. Η ειδική επταμελής επιτροπή συνέρχεται προκει- 
μένου να εκλέξει ή εξελίξει τον καταλληλότερο για 
την θέση υποψήφιο. Η ημερομηνία της συνεδρίασης 
καθορίζεται από τον Πρόεδρο του οικείου Τμήματος 
και αναρτάται αμελλητί στο πληροφοριακό σύστημα 
με ευθύνη του υπεύθυνου του Ιδρύματος. 

2/Υστερα από διαβούλευση και αξιολόγηση όλων των 
υποψηφίων τα μέλη της επιτροπής ψηφίζουν και επι¬ 
λέγουν τον καταλληλότερο από τους υποψηφίους που 
διαθέτουν τα ουσιαστικά ακαδημαϊκά προσόντα για την 
κατάληψη της θέσης που προκηρύχθηκε. Περαιτέρω 
αναδεικνύουν σε ξεχωριστή ψηφοφορία έναν δεύτερο 
επιλαχόντα για την κατάληψη της θέσης. Η ανωτέρω 
διαδικασία καταγράφεται σε πρακτικό, το οποίο αναρ- 
τάται αμελλητί με ευθύνη του υπευθύνου του Ιδρύματος 
στο πληροφοριακό σύστημα. 

Άρθρο 7 

Διορισμός καθηγητών 

1. Το πρακτικό εκλογής ή εξέλιξης διαβιβάζεται από 
τον Κοσμήτορα στον Πρύτανη ή τον Πρόεδρο του οι¬ 
κείου Ιδρύματος προκειμένου να διενεργήσει έλεγχο 
νομιμότητας και να προβεί στις απαραίτητες ενέρ¬ 
γειες για τον διορισμό του υποψηφίου. Ο υπεύθυνος 
του Ιδρύματος οφείλει να καταχωρίζει αμελλητί στο 
πληροφοριακό σύστημα το διαβιβαστικό έγγραφο. 

2. Ο έλεγχος νομιμότητας από τον Πρύτανη ή τον 
Πρόεδρο του οικείου Ιδρύματος ολοκληρώνεται είτε 
με την έκδοση της πράξης διορισμού του επιλεγέντος 
υποψηφίου είτε με την αναπομπή του φακέλου της επι¬ 
λογής στην οικεία Σχολή ή Τμήμα για επανάληψη της 
διαδικασίας. Η πράξη διορισμού ή η απόφαση του Πρύ¬ 
τανη ή του Προέδρου του οικείου Ιδρύματος σχετικά με 
την αναπομπή του φακέλου της επιλογής, αναρτώνται 
αμελλητί στο πληροφοριακό σύστημα με ευθύνη του 
υπευθύνου του Ιδρύματος. 

3. Η διαδικασία διορισμού περατούται με την δη¬ 
μοσίευση της πράξης διορισμού του Πρύτανη ή του 
Προέδρου του οικείου Ιδρύματος στην Εφημερίδα της 
Κυβερνήσεως. Η εν λόγω πράξη αναρτάται αμελλητί 
στο πληροφοριακό σύστημα με ευθύνη του υπευθύνου 
του Ιδρύματος. 

Άρθρο 8 

Κανονιστικό πλαίσιο 

1. Ο υπεύθυνος του Ιδρύματος οφείλει να αναρτά στο 
πληροφοριακό σύστημα τον Οργανισμό και τον Εσωτε¬ 
ρικό Κανονισμό του Ιδρύματος, όπως τροποποιούνται 
και ισχύουν. 

Άρθρο 9 

Πρόσβαση στο πληροφοριακό σύστημα 

1. Οι διαδικασίες εκλογής ή εξέλιξης των άρθρων 5-7 
της παρούσης είναι προσβάσιμες από τον υπεύθυνο του 

Ιδρύματος και τους υποψηφίους για την πλήρωση της 
θέσης που προκηρύσσεται. 

2. Οι προκηρύξεις, τα μητρώα εσωτερικών και εξωτε¬ 
ρικών μελών και το κανονιστικό πλαίσιο των Ιδρυμάτων 
είναι προσβάσιμα από το σύνολο των εγγεγραμμένων 
χρηστών στο πληροφοριακό σύστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Οκτωβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 145588/Δ 4 (3) 

Μετονομασία και προσθήκη προσωνυμίας 
σχολικών μονάδων Πρωτοβάθμιας Εκπαίδευσης. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ.2 κεφ. Β' του 
Ν.2817/2000 «Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (ΦΕΚ 78 τ.Α'/14- 
3-2000). 

2. Τις διατάξεις του άρθρου 59 παρ. 15 του Ν. 3966/2011 
«Θεσμικό πλαίσιο των Πρότυπων Πειραματικών Σχολεί¬ 
ων,Ίδρυση Ινστιτούτου Εκπαιδευτικής Πολιτικής, Οργά¬ 
νωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις». 

3. Τις διατάξεις του άρθρου 2 παρ. 5 του αριθμ. 
201/1998 Προεδρικού Διατάγματος «Οργάνωση και λει¬ 
τουργία Δημοτικών Σχολείων» (ΦΕΚ 161 τ.Α7ΐ3-7-1998). 

4. Τις διατάξεις του άρθρου 2 παρ. 1, 2 και 3 του 
αριθμ. 200/1998 Προεδρικού Διατάγματος «Οργάνωση 
και Λειτουργία Νηπιαγωγείων» (ΦΕΚ 161/τ.Α'/13-07-1998). 

5. Την αριθμ. 90595/ΣΤ5/05-07-2013 (ΦΕΚ 1667/τ.Β'/05- 
07-2013) Κοινή απόφαση του Πρωθυπουργού και του 
Υπουργού Παιδείας και θρησκευμάτων με θέμα «Κα¬ 
θορισμός αρμοδιοτήτων στους Υφυπουργούς Παιδείας 
και θρησκευμάτων, Κωνσταντίνο Γκιουλέκα και Συμεών 
Κεδίκογλου». 

6. Το αριθμ. Φ.2.1/4205/18-12-2012 έγγραφο της Διεύ¬ 
θυνσης ΠΕ Δράμας. 

7. Το αριθμ. 4396/09-11-2012 έγγραφο της Διεύθυνσης 
ΠΕ Θεσπρωτίας. 

8. Το αριθμ. 230/15-01-2013 έγγραφο της Διεύθυνσης 
ΠΕ Ιωαννίνων. 

9. Το αριθμ. Φ.2/2123/21-02-2013 έγγραφο της Διεύθυν¬ 
σης ΠΕ Δ' Αθήνας. 

10. Τα αριθμ. 2536/05-04-2013 και 4573/02-07-2013 έγ¬ 
γραφα της Διεύθυνσης ΠΕ Γ Αθήνας. 

11. Το αριθμ. 1722/01-04-2013 έγγραφο της Διεύθυνσης 
ΠΕ Λέσβου. 

12. Το αριθμ. 5586/28-06-2013 έγγραφο της Διεύθυνσης 
ΠΕ Πέλλας. 

13. Το αριθμ. 6737/05-12-2012 έγγραφο της Διεύθυνσης 
ΠΕ Τρικάλων. 

14. Τα αριθμ. 3208/03-10-2012 και 1706/12-04-2013 έγ¬ 
γραφα της Διεύθυνσης ΠΕ Φλώρινας. 

15. Το αριθμ. Φ.2.1/1762/13-03-2013 έγγραφο της Περιφε¬ 


ρειακής Διεύθυνσης ΠΕ και ΔΕ Ανατολικής Μακεδονίας 
και Θράκης. 

16. Τα αριθμ. Φ.2.1/1460/14-03-2013 και Φ.2.1/247/16-01- 
2013 έγγραφα της Περιφερειακής Διεύθυνσης ΠΕ και 
ΔΕ Ηπείρου. 

17. Τα αριθμ. 3474/11-03-2013, 4090/22-03-2013 και 
5904/24-04-2013 έγγραφα της Περιφερειακής Διεύθυν¬ 
σης ΠΕ και ΔΕ Αττικής. 

18. Το αριθμ. 1778/22-03-2013 έγγραφο της Περιφερει¬ 
ακής Διεύθυνσης ΠΕ και ΔΕ Βορείου Αιγαίου. 

19. Το αριθμ. 2186/20-03-2013 έγγραφο της Περιφερει¬ 
ακής Διεύθυνσης ΠΕ και ΔΕ Θεσσαλίας. 

20. Το αριθμ. 1433/10-04-2013 έγγραφο της Περιφε¬ 
ρειακής Διεύθυνσης ΠΕ και ΔΕ Δυτικής Μακεδονίας. 

21. Το αριθμ. 9537/23-07-2013 έγγραφο της Περι¬ 
φερειακής Διεύθυνσης ΠΕ και ΔΕ Κεντρικής Μακε¬ 
δονίας. 

22. Την αριθμ. 293/2012 απόφαση του Δημοτικού Συμ¬ 
βουλίου του Δήμου Δοξάτου του Ν. Δράμας. 

23. Την αριθμ. 272/2012 απόφαση του Δημοτικού Συμ¬ 
βουλίου του Δήμου Σουλίου του Ν/ Θεσπρωτίας. 

24. Την αριθμ. 526/2012 απόφαση του Δημοτικού Συμ¬ 
βουλίου του Δήμου Ζίτσας του Ν. Ιωαννίνων. 

25. Την αριθμ. 76/2013 απόφαση του Δημοτικού Συμ¬ 
βουλίου του Δήμου Πετρούπολης του Ν. Αττικής. 

26. Την αριθμ. 92/2013 απόφαση του Δημοτικού Συμ¬ 
βουλίου του Δήμου Αλίμου του Ν. Αττικής. 

27. Την αριθμ. 305/2012 απόφαση του Δημοτικού Συμ¬ 
βουλίου του Δήμου Αιγάλεω του Ν. Αττικής. 

28. Την αριθμ 97/2013 απόφαση του Δημοτικού Συμ¬ 
βουλίου του Δήμου Λήμνου του Ν. Λέσβου. 

29. Την αριθμ. 119/2013 απόφαση του Δημοτικού Συμ¬ 
βουλίου του Δήμου Αλμωπίας του Ν. Πέλλας. 

30. Την αριθμ. 491/2012 απόφαση του Δημοτικού Συμ¬ 
βουλίου του Δήμου Τρικκαίων Ν. Τρικάλων. 

31. Τις αριθμ. 397/2011 και 182/2012 αποφάσεις του 
Δημοτικού Συμβουλίου του Δήμου Φλώρινας Ν. Φλώ¬ 
ρινας. 

32. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Α) Μετονομάζονται από το σχολικό έτος 2013-2014 
οι παρακάτω σχολικές μονάδες Πρωτοβάθμιας Εκπαί¬ 
δευσης ως ακολούθως: 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΡΑΜΑΣ 

Το Νηπιαγωγείο Παλαιού Κεφαλαρίου (9090211) σε 
Νηπιαγωγείο Κεφαλαρίου. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΘΕΣΠΡΩ¬ 
ΤΙΑΣ 

Το 4ο Νηπιαγωγείο Παραμυθιάς (9180249) σε 2ο Νη¬ 
πιαγωγείο Παραμυθιάς. 

Β) Στις παρακάτω σχολικές μονάδες προστίθεται από 
το σχολικό έτος 2013-2014 προσωνυμία ως ακολούθως: 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Γ' ΑΘΗ¬ 
ΝΑΣ 

Στο 4ο Δημοτικό Σχολείο Αιγάλεω (9050360) προστί¬ 
θεται προσωνυμία «Μίκης Θεοδωράκης». 

Στο 12ο Δημοτικό Σχολείο Πετρούπολης (9051650) 
προστίθεται προσωνυμία «Αντώνης Σαμαράκης». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Δ' ΑΘΗ¬ 
ΝΑΣ 

Στο 3ο Δημοτικό Σχολείο Αλίμου (9050175) προστίθε¬ 
ται προσωνυμία «Λεωνίδας Κωνσταντάρας». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΙΩΑΝ- 
ΝΙΝΩΝ 

Στο 2ο Δημοτικό Σχολείο Ελεούσας (9521632) προστί¬ 
θεται προσωνυμία «Γρηγόριος Παλιουρίτης». 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΕΣΒΟΥ 
Στο 3ο Νηπιαγωγείο Μύρινας (9330210) προστίθεται 
προσωνυμία «Μποβολέτειο». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΠΕΛΛΑΣ 
Στο Δημοτικό Σχολείο Φούστανης (9380063) προστί¬ 
θεται προσωνυμία «Κωνσταντίνος Μαντάς». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΤΡΙΚΑ¬ 
ΛΩΝ 

Στο 27ο Δημοτικό Σχολείο Τρικάλων (9450325) προ¬ 
στίθεται προσωνυμία «Αριστείδης Παππάς». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΦΛΩΡΙ¬ 
ΝΑΣ 

Στο 5ο Δημοτικό Σχολείο Φλώρινας (9470180) προστί¬ 
θεται προσωνυμία «Θεόδωρος Κάστανος». 

Στο 6ο Δημοτικό Σχολείο Φλώρινας (9470077) προ¬ 
στίθεται προσωνυμία «Ιων Δραγούμης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Οκτωβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. απόφ. 461/2013 (4) 

Έγκριση υπερωριακής απασχόλησης 
εργαζομένων Δ.Ε.Υ.Α.Τ. έτους 2013. 

Ο ΔΗΜΑΡΧΟΣ ΤΡΙΚΚΑΙΩΝ 

Έχοντας υπόψη: 

1. Τις διατάξεις: 

α) της παραγράφου Γ υποπαραγράφου Γ1 του 
Ν. 4093/2012 (ΦΕΚ 222/τ. Α'12-11-2012), 
β) του άρθρου 20 του Ν. 4024/11 (ΦΕΚ 226/τ.Α'27/-10- 
2011 ), 

γ) του άρθρου 45 παρ. 1 του Ν. 4071/2012, 
δ) τη σύσταση πράξη ίδρυσης της Δημοτικής Επι¬ 
χείρησης Ύδρευσης - Αποχέτευσης Δήμου Τρικκαίων 
(ΦΕΚ αρ. φύλλου 302/30-12-1980 τευχ. Α), καθώς και τις 
τροποποιήσεις αυτής, 

ε) τον ΟΈ.Υ. της ΔΈ.Υ.Α.Τ. (ΦΕΚ αρ. φύλλου 559/12- 
04-2000 τευχ. Β'), 

στ) την 19/2013 απόφαση Δημοτικού Συμβουλίου Δή¬ 
μου Τρικκαίων περί ορισμού του Νέου Διοικητικού Συμ¬ 
βουλίου Δ.Ε.Υ.Α.Τ. και συγκρότησής του σε σώμα, 
ζ) την υπ’ αριθμ. 2/85127/0022/22-11-2012 εγκύκλιο 
Υπουργείου Οικονομικών, 

η) την καθιέρωση εξαιρέσεων υπό την πενθήμερη ερ¬ 
γασία και 24ωρη λειτουργία υπηρεσιών της Δημοτικής 
ΕπιχείρησηςΎδρευσης - Αποχετεύσεως Τρικάλων (ΦΕΚ 
αρ. φύλλου 2226/10-09-2013 τευχ. Β'). 

2. Το γεγονός ότι από την απόφαση αυτή θα προ- 
κληθεί δαπάνη ύψους 20.000,00 € η οποία θα καλυ¬ 
φθεί από πιστώσεις του προϋπολογισμού τρέχοντος 
οικονομικού έτους 2013 και ειδικότερα από τον Κ.Α. 
60.00.002. 

3. Τις υπηρεσιακές ανάγκες της ΔΈ.Υ.Α.Τ. για την αντι¬ 
μετώπιση εποχικών, έκτακτων και επειγουσών εργασιών, 
αποφασίζει: 


Εγκρίνει την υπερωριακή απασχόληση υπαλλήλων της 
Δ.Ε.Υ.Α.Τ. οι οποίοι θα απασχοληθούν για υπερωριακή ερ¬ 
γασία το έτος 2013 ως εξής: πενήντα (50) υπάλληλοι για 
υπερωριακή εργασία κατά τις Κυριακές και εξαιρέσιμες 
ημέρες ή κατά τις νυχτερινές ώρες μέχρι (16) ώρες ανά 
υπάλληλο μηνιαίως. Η δαπάνη που προκύπτει από την ανω¬ 
τέρω υπηρωριακή εργασία δεν υπερβαίνει το ύψος της 
εγγεγραμμένης πίστωσης προϋπολογισμού οικ. έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 8 Οκτωβρίου 2013 

Ο Δήμαρχος 
ΧΡΗΣΤΟΣ ΛΑΠΠΑΣ 

-♦- 

Αριθμ. απόφ. 462/2013 (5) 

Έγκριση Ποσών Εγγυήσεων Συμμετοχής στον ΗΕΠ 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(τακτική συνεδρίασή της, στην έδρα της, 
την 7η Οκτωβρίου 2013) 

Λαμβάνοντας υπόψη: 

1. Τ ις διατάξεις του Ν. 4001/2011 «Γ ια τη λειτουργία των 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179) όπως ισχύει 
και ειδικότερα τις διατάξεις των Αρθρων 22 και 120. 

2. Τ ις διατάξεις του Κώδικα Συναλλαγών Ηλεκτρικής 
Ενέργειας, όπως ισχύουν μετά την υπ’ αριθμ. 461/2013 
απόφαση ΡΑΕ «Τροποποίηση του Κώδικα Συναλλαγών 
Ηλεκτρικής Ενέργειας και του Εγχειριδίου του Κώδικα 
Συναλλαγών Ηλεκτρικής Ενέργειας», με την οποία εγκρί- 
θηκε η εισήγηση της «ΛΑΓΗΕ ΑΈ.» για το Μηχανισμό 
Περιορισμού Χρηματοοικονομικού Κινδύνου της «ΛΑΓΗΕ 
ΑΕ» στον Ημερήσιο Ενεργειακό Προγραμματισμό (ΗΕΠ) 
και ειδικότερα το άρθρο 91. 

3. Τις διατάξεις του Εγχειριδίου του Κώδικα Συναλ¬ 
λαγών Ηλεκτρικής Ενέργειας (ΦΕΚ Β' 1982/14.08.2013), 
όπως ισχύει μετά την υπ’ αριθμ. 461/2013 απόφαση ΡΑΕ 
«Τροποποίηση του Κώδικα Συναλλαγών Ηλεκτρικής 
Ενέργειας και του Εγχειριδίου του Κώδικα Συναλλαγών 
Ηλεκτρικής Ενέργειας». 

4. Την υπ’ αριθμ. πρωτ. ΡΑΕ 1-175957/1.10.2013 εισήγηση 
της «ΛΑΓΗΕ ΑΈ.» για τον Πίνακα Ποσών Εγγυήσεων 
Συμμετοχής στον ΗΕΠ. 

5. Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού. 

Σκέφθηκε ως εξής: 

Επειδή, σύμφωνα με τη διάταξη της παραγράφου 2 του 
Άρθρου 91 του Κώδικα Συναλλαγών Ηλεκτρικής Ενέργει¬ 
ας, όπως ισχύει: «Ο Λειτουργός της Αγοράς καθορίζει το 
ποσό των απαιτούμενων εγγυήσεων κάθε Συμμετέχοντα 
βάσει του ισχύοντος Πίνακα Ποσών Εγγύησης και με 
μεθοδολογία, όπως αυτή περιγράφεται στο Εγχειρί¬ 
διο του Κώδικα Συναλλαγών Ηλεκτρικής Ενέργειας. Το 
ποσό αυτό δεν δύναται να είναι μικρότερο της Ελάχιστης 
Εγγύησης Συμμετοχής ΗΕΠ όπως αυτή ορίζεται στον 
Πίνακα Ποσών Εγγύησης και αναπροσαρμόζεται μετά 
από εισήγηση του Λειτουργού της Αγοράς και σχετική 
απόφαση της ΡΑΕ». 

Επειδή, η μεθοδολογία καθορισμού του ύψους του πο¬ 
σού των οφειλόμενων εγγυήσεων βάσει Πίνακα Ποσών 

Εγγυήσεως Συμμετοχής στον ΗΕΠ καθορίστηκε στο Εγχειρίδιο του Κώδικα Συναλλαγών Ηλεκτρικής Ενέργειας 
με σχετική απόφαση της ΡΑΕ (βλ. σχετικό 3). 

Επειδή, η «ΛΑΓΗΕ Α.Ε.» με σχετικό (4) έγγραφό της απέστειλε στη ΡΑΕ προς έγκριση την εισήγησή της για τον 
Πίνακα Ποσών Εγγυήσεως Συμμετοχής στον ΗΕΠ για το έτος 2013, αποφασίζει: 

1. Την έγκριση του Πίνακα Ποσών Εγγυήσεως Συμμετοχής στον ΗΕΠ για το έτος 2013 ως εξής: 


Πίνακας Ποσών Εγγυήσεως για το έτος 2013 


Κατηγορία 

Κάτω Όριο 
Κατηγορίας 
ΣΠΕ 
(Μ ννή) 

Συντελεστής 

Οικονομικού 

Κινδύνου 

(%) 

Πάνω Όριο 
Κατηγορίας 

ΣΠΕ 

(Μ\Λ/ά) 

Συντελεστής 

Οικονομικού 

Κινδύνου 

(%) 

1 

0 

100% 

7.000 

95% 

2 

7.000 

95% 

30.000 

85% 

3 

30.000 

85% 

100.000 

70% 

4 

100.000 

70% 

300.000 

55% 

5 

300.000 

55% 

1.000.000 

45% 

6 

1.000.000 

45% 

4.000.000 

35% 

7 

4.000.000 

35% 

42.016.567 

20% 


Ελάχιστο Ποσοστό Συντελεστή Διάρκειας, ΠΣΔ πηίπ (%): 80% 
Προσαύξηση Συντελεστή Ποινής (%/ημέρα): 0.1% 

Αριθμός ισοδύναμων ημερών κάλυψης, ΝΗ: 14 

Ποσό ελάχιστης εγγύσης συμμετοχής ΗΕΠ, ΕΕΣ-ΗΕΠ: 50.000 (€) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Οκτωβρίου 2013 

Ο Πρόεδρος 
ΝΙΚΟΣ ΒΑΣΙΛΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.β1.9τ - β-πιαΜ: ννβόη3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02026191610130008 * - 













































































